Rikunarita-ORG/Wikinium huggingface dataset:
# Cunfucianismu

Lu **Cunfucianismu** è dda riliggiuni o sistema di pinseru ca si basa supra li nzignamenti di Cunfuciu, pinsaturi e filòsufu cinisi nasciutu nta lu 551 a.C. a Zou, ntô Regnu di Lu (attuali Shandong), e mortu nta lu 479 a.C..
Lu Cunfucianismu è prisenti specialmenti ntâ Cina, Corea e Giappuni.

|  |
| --- |
| **Riliggiuni** |
| Ateismu - Agnosticismu - Monoteismu - Politeismu - Enoteismu - Panteismu - Animismu Buddismu | Cunfucianismu | Cristianèsimu | Ebbraismu | Giainismu | Innuismu | Islam | Shintuismu | Tauismu | Zoruastrismu |
| **Diu - testi sacri - cleru - erisìa - mituluggia - lista di divinitati** |
# Littiratura

La **littiratura** veni viduta supratuttu comu un gruppu di testi. Li vari nazzioni ponnu aviri diversi littiraturi, comu scoli filusòfichi o pirìudi stòrici. La Bibbia, l'Iliadi e l'Odissia e la Scola Siciliana cuincìdinu cu sta difinizzioni di tipi di littiratura.

Cchiù ginirarmenti, na littiratura custituisci na ricolta di storî, puemi e cùntura chi pàrranu di certi argumenti. Nta stu casu, li storî, puemi o cùntura ponnu aviri o nun aviri attribbuti nazziunalìstichi.

* Littiratura Siciliana
* Littiratura Taliana

## Pi sapìrinni cchiossai

Storia dâ littiratura
Crìtica littiraria
Puisìa
Tiatru
# Aggittivi

|  |  |
| --- | --- |
|  | Sta pàggina è **òrfana**, zzuè nun àvi lijami a tràsiri.

---

Pi favuri, agghiunci na lijami a sta pàggina e scancella st'abbisu.
Pâ lista cumpleta dî pàggini òrfani, vidi a pàggina dâ catigurìa. |

Ntâ grammàtica cû tèrmini **aggittivu** si ntenni ddi palori chi si agghiùncinu ô sustantivu pi dàri na qualitati o nu attribbutu. P'asempiu: La casa *bedda*. Lu muru *àutu*.

## Aggittivi Pusissivi

L'aggittivi pusissivi sunnu:

* Singulari:
miu; mia
tou; tua
sou; sua
* Plurali:
nostru
vostru
soi

St'aggittivi, a lu singulari si cuntràinu a mè, tò, sò.

St'aggittivi sunnu puru usati cu na pripusizzioni sìmprici o cumposta:

Iddu jòca cu la tò palla (o câ tò palla).

## Aggittivi dimustrativi

* stu, sta, sti
* ssu, ssa, ssi
* ddu, dda, ddi

## Aggittivi Quantitativi

L'aggittivi quantitativi ndìcanu quantitati:

* quantu, picca, troppu, tantu, abbastanti, assai

## Diminutivu, Maggiurativu e Piggiurativu

Ntô Sicilianu ci sunnu certi modi di altirari la qualità o la quantità di un nomu o di n'aggittivu.

### Lu diminutìvu

Pi spicificari quantitati o qualitati, fari quarcunu o quarchi cosa cchiù nichi o p'ammustrari affizzioni (vizziggiativu). Pi fari lu diminutivu si agghiùncinu li suffissi: iddu, eddu, uddu, teddu, ceddu, uzzu, a lu nomu o a ll'aggittivu:

Sèggia, siggitèdda
Màsculu, masculìddu
Pezzu, pizzùddu
piru, pirìddu
Soru, surùzza.
### Lu maggiuratìvu

Pi spicificari puru quantitati o qualitati, nta stu casu aumentu di lu suggettu. Pi fari lu maggiurativu s'agghiunci lu suffissu **uni** a lu singulari e **una** a lu plurali di lu nomu o di l'aggittivu

Casa, casuni
Manu, manuni
### Lu piggiuratìvu

Pi significari bruttizza. Pi fari lu piggiurativu s'agghiunci lu suffissu **azzu** (mascul.) o **azza** (fimmin.) a lu nomu o all'aggittivu, e tutti dui geniri finiscinu cu la **i** a lu plurali:

Casa, casàzza
aceddu, aciddazzu
### Cumparativu e Assulutu

Lu cumparativu n Sicilianu si fa pi dui maneri:

* paragùni di qualitati, agghiuncennu n'avverbi:
comu, tantu e quàntu
* paragùni di quantitati, agghiuncennu l'avverbi:
cchiù, menu.

Certi cumparativi, fatti cu mègghiu o pèggiu, nun pìgghianu l'avverbu **cchiù**.

### Lu supirlatìvu rilativu

Si forma agghiuncennu l'artìculu ditirminativu **lu, la, li**, a l'avverbu:

Li cchiù nichi
Lu cchiù forti.
### Lu supirlatìvu assulùtu

Si forma agghiuncennu lu suffissu **ìssimu**, **ìssima**, pi lu singulari e **ìssimi** pi lu plurali. Si pò puru furmari cu l'avverbi: assai e veru o lu suffissu: uni:

Binìssimu, Carìssimu, Assài lentu, Veru duci, Riccùni
N'autra forma di supirlatìvu assulùtu s'accucchia radduppiannu l'aggittivu (duci duci, riccu riccu) o l'avverbiu (forti forti, pianu pianu).
Wikipedia:Grammatica
# Unumatupea

L'**unumatupea** è na fiura ritòrica ca cunzisti ntâ l'imitazzioni fònica di nu rifirenti o di n'azzioni attraversu lu significanti.

Ci sunnu dui tipi di unumatupei:

* Unumatupei primari,
 ca hannu la funzioni di rievucari sulamenti nu sonu e ca nun hannu nuddu àutru significatu.
N'asèmpiu sunnu li sprissioni ca ìmitanu li soni di li pirsuni, tipu *brr* (ca ìmita la sprissioni di na pirsuna ca senti friddu) o *ecciù* (c'arripruduci nu stranutu); o li versi di l'armali, comu *bau* (di lu cani), *muu* (di la vacca) o ancora lu scrùsciu di quarchi uggettu o di quarchi azzioni, comu *bum* (quannu avveni na diflagrazzioni) o *cin-cin* (c'arripruduci lu sonu ca fanu li bicchera quannu si tòccunu quannu si faci nu brìndisi).

* Unumatupei sicunnari,
ca dirìvunu di li primi e hannu nu pròpiu significatu picchì addivintaru sustantivi o verbi veri e propi dâ lingua.
N'asèmpiu di stu tipu di unumatupea è la palora: *ticchettiu* (picchì arripruduci fonicamenti lu *tic tac* di nu rrogghiu).
N'àutru asèmpiu sunnu li verbi ca dirìvunu da li versi di l'armali: *gracidari* (picchì arripruduci lu versu di li rani); *gluguttiu* (c'arripruduci lu versu di lu piu); *belari* (arripruduci lu versu di li pècuri) e tanti àutri.
# Secunna guerra munniali

| Secunna guerra munniali |
| --- |
|  |
|  |
| Ncapu râ manu manca jennu 'n senzu urariu: forzi cinisi; forzi australiani; apparecchi tidischi; navi miricana; firmari lu trattatu ri paci; truppi suvètici
 |
| Data | 1 di sittèmmiru 1939 - 2 di sittèmmiru 1945
 |
| Locu | Europa, miditirraneu, oceani pacìficu e atlanti, mediu urienti, Cina, sud-est asia
 |
| Causa | Mmasioni tidisca râ Pulonnia
 |
| Esitu | Vitturìa a l'alliati
 |
| Schieramenti |
|

|  |  |
| --- | --- |
| Unioni Suviètica, Stati Uniti, Mperu brittànicu, Francia, Cina | Girmania, Italia, Mperu Giapunnisi |

 |
| Cummannanti |
|

|  |  |
| --- | --- |
| Josef Stalin, Franklin Roosevelt, Harry Truman, Winston Churchill, Chiang Kai-shek | Adolf Hitler, Benito Mussolini, Hirohito |

 |
|

|  |  |
| --- | --- |
|  |  |

 |
| Pèrditi |
|

|  |  |
| --- | --- |
| Militari: 17,000,000; Cìvili: 33,000,000 | Militari: 8,000,000; Cìvili: 4,000,000 |

 |

'A **secunna guerra munniali** fu nu cunflittu glubbali ca cuminciau lu 7 ri giugnu 1937 in Asia e lu 1 di sittèmmiru 1939 in Europa. Durau finu ô 8 ri maiu 1945 nta' l'Europa e 2 ri sittèmmiru ri lu stessu annu a livellu glubbali e cuinvulgì na quantità ri Nazzioni e passau â la storia comu la guerra cchiù ranni e sanguinaria ri tutti li tèmpi.

## Viditi puru

La situazzioni ntô 1939.
* Secunna guerra munniali (Opirazzioni Husky)
* Cumannanti supremu rî forzi alliati
* Opirazzioni Paperclip
* Prima guerra munniali
# Cumannanti supremu dî forzi alliati

Lu Palazzu Dai-Ichi Seimei sirvìu comu quarteri militari dû SCAP.
 **Cumannanti supremu dî forzi alliati** (pi ngrisi *Supreme Commander of the Allied Powers*, SCAP) era lu tìtulu assuntu dû ginirali miricanu Douglas MacArthur duranti l'accupazzioni dû Giappuni succissiva â secunna guerra munniali. Puru siddu cci nni foru àutri Cumannanti alliati supremi, lu tìtulu di SCAP pi quantu tali fu datu sulu a MacArthur.

MacArthur avìa la cumminzioni ca la sò - e pi prucura chidda miricana – fussi na prisenza sacra. Duranti lu discorsu chi tinìu supra lu punti dâ sò navi di guerra succissivamenti â firma dâ cunzigna nun cunnizziunata dû Giappuni ê forzi alliati, affirmau ca «La sacra missioni fu accabbata».

## Bibbliografìa

* John W. Dower. *Embracing Defeat: Japan in the Wake of World War II*. New York, W.W. Norton & Company, 1999. PP. 41 - 341. ISBN 0393320278.
* Eiji Takemae, Robert Ricketts, Sebastian Swann. *Inside GHQ: the Allied occupation of Japan and its legacy*. New York, Continuum International Publishing Group, 2002. ISBN 978-0485113143.

## Vuci currilati

* Secunna guerra munniali
* Giappuni
* Storia dû Giappuni
# Nùmmura àrabbi

Li **nùmmura àrabbi** sunnu li deci dìmmuli usati pi innicari li nùmmura attualmenti usati ntâ scrittura nostra. Foru ntrodotti ntâ nostra cultura di Fibonacci nnû sèculu XIII e jeru a sustituiri li nùmmura rumani usati finu a allura ntâ cultura europea.

Lu successu dì nùmmura àrabbi fu duvutu â facilità cu cui si putèvunu cumminari li deci sìmmuli
pi furmari ogni nùmmuru nicu ô granni. Cuntrariamenti ê nùmmura rumani ogni sìmmulu rapprisenta la sò effittiva quantità dicimali comu unità, dicini, cintinara, migghiara, dicina di migghiara, ecc.

Li simmula usati sunnu:

 WIKINIUM\_MATH\_PH\_0
# Lingua cinisa

Idiugrammi dâ lingua cinisi.
L'omu ca parra u cinisi malaysianu.
La **lingua cinisa** è una dî lingui parrati e scritti cchiù usati dû munnu. E' parrati di armenu un miliardu e menzu di pirsuni. Si scrivi cu carattiri cinisi chi s'appellanu ideogrammi.

## Articuli currilati

* Lu Xun
# Lingua ainu

La **Lingua ainu** (*アイヌ イタㇰ*, *Aynu Itak*; lingua giappunisi: アイヌ語) veni parrata dâ genti Ainu di l'isula giappunisi dû nord chiamata Hokkaido. Benchi è nanticchia simili â lingua giappunisi n certi rispetti, facirmenti Ainu è na lingua isulata, voli diri ca nun havi rifirenzi cu nudda lingua. La maggiuranza di linguisti cridinu ca lu vucabbulariu simili tra Ainu e *Nivkh* è pû fattu dî scanciamenti ricenti.

| Ainu (**アイヌ イタㇰ**) |
| --- |
| Parrata in: | Giappuni, Russia |
| Region: | Hokkaido, l'Isuli Kuril, ncapu dâ pinisula Kamchatka, e Tohoku in Honshu |
| Summa di parranti: | > 1000 |
| Codici linguistichi |
| ISO 639-2 | mis |
| ISO 639-3 | ain |
| SIL | AIN |
| Linguasphere | 45-B |

Ainu è na lingua chi sta pi muriri. Cci sunnu sulu 100 parranti nnô paisi di Nibutani (chi fa parti di Hokkaido) dunni si trovanu la maggiuranza di parranti. Pi tuttu Hokkaido, cci sunnu forsi 1000 parranti ndigini chi nun sunnu cchiù giovini di 30 (cu quarchi êccizzioni). La maggiuranza dî 150.000 Ainu in Giappuni parranu sulu lu giappunisi. Ma lu numiru di chiddi ca vonnu parrarila pi la sò lingua secunnu sta aumintannu, spiciarmenti in Hokkaido, a causa dî mpegni di l'attivista Ainu (chi era na vota puru un parlamintariu), Shigeru Kayano, un parranti ndiginu iddu stissu.

## Lijami di fora

* Ainu sentences (Ngrisi)
* Ethnologue entry for Ainu
# Sumo

Lu sumo (o **la lotta di sumo**) è nu sport dâ Giappuni 'n cui l'òmini pisanti tèntanu a spìnciri l'àutru fora di nu cìrculu o a fari iddu cascari ô solu. Di sòlitu, lu luttaturi cchiù granni vinci. P'addivintari cchiù pisanti, li luttatura di sumo màncianu nu cibbu spiciali chi l'aiuta a guadagnari lu pisu.

Li luttatura di sumo hannu a èssiri grassi pirchì quantu cchiù grassi sunnu, tantu cchìu diffìcili si cci addivintassi a vìnciri contra d'iddi. Lu luttaturi pisantìssimu pisa supra di 270 chilugrammi.

| Sport |
| --- |
| | Sport | Sport di squatra | Sport nnividuali | Palluni | Pallavvolu | Palla a canistru | Pallammanu | Softball | Baseball | Football | Cricket | Ciclismu‎ | Natari | Sport di acqua | Motociclismu | Fòrmula 1 | Atlètica | Arti marziali | Jòcura Olìmpici | |
# Origami

Cû tèrmini **origami** si ntenni l'arti d'agnutticari la carta (折り紙, tèrmini rilativamenti ricenti dirivatu dû giappunisi, *ori* = agnutticari e *kami* = carta) e, sustantivatu, l'uggettu chi nni diriva. L'arti di l'agnutticari dâ carta veni d'urìggini dâ Cina (Zhe Zhi" 折纸), ma fu canusciuta puru di l'àrabbi prima di junciri ntô punenti 'n èbbica di pocu fa.

## Viditi puru:

* Matimàtica di l'origami
# Kamikazi

Asempio di kamikazi: Yokosuka D4Y3 amentri si etta ncapu la navi miricana USS Essex (CV-9).
Parola d'origgini giappunisi. Nti l'usu chi si ni fa oggi, veni a diri n'omu o na fimmina chi s'ammazza ppi na raggiuni pulitica o riliggiusa, cu l'intinzioni di fari cchiù dannu possibbili, facennu sabutaggiu di installazzioni o attintati suicidi.

Nti la secunna guerra mondiali, li kamikazi, foru utilizzati dû Giappuni comu vera e propria stratiggia di guerra. Piloti di l'aviazzioni giapponisi si ittavunu contra li navi miricani, suicidannusi, ma causannu danni granni â marina miricana.

L'asempi cchiù ricenti sunnu li kamikazi chi distrureru li Twin Towers lu 11 di sittemmiru 2001, o li kamikazi palistinesi chi si fannu sautari criannu lu panicu ntê cità israeliani.
# Kyoto

Nu tempiu buddista.
Kyotu, 1891
**Kyoto** (o **Kyotu** n scilianu parratu) è na mpurtanti cità dû Giappuni. Fu pi diversi sèculi la capitali dû mpiru Giappunisi. Oi lu nomu dâ cità è assuciatu puru a nu trattatu ntirnazziunali (canusciutu appuntu comu lu protocollu di Kyotu), pi la diminuzzioni di l'emissioni di gas a effettu serra.
# Tochiu

Tochiu
**Tochiu** (*東京*, *Tōkyō*) è la citati capitali dû Giappuni. Lu so nomu signìfica "capitali orientali", nfatti, cu rispetto a la precidenti capitali mpiriali Kyoto, s'attrova chiù a orienti, nta la riggiuni dû Kantō, 'n capu a l'ìsula di Honshu. Havi chiossai di dùdici miliuna d'abbitanti e ci vivi puru lu mpiraturi.

## Talìa macari

* Mircatu dû pisci di Tsukiji
# Osaka

**Ōsaka** (大阪) è na citati dû Giappuni, di 2,7 miliuna d’abbitanti, situata ntâ riggiuni dû Kansai, nta l'ìsula d’ Honshu, â foci dû ciumi Yodo. È la terza citati dû Giappuni pi nùmmaru d’abbitanti, posta ô centru di n'ària metrupulitana, dinzamenti pupulata, di cui fannu parti Kobe e Kyoto, chî quali junci lu nùmmaru di 17,510,000 abbitanti.

Osaka fu' sturicamenti la capitali cummirciali dû Giappuni e ancora òi è una dî maiuri distritti ndustriali e purtuali.

## Storia

Â funnazzioni lu sô nomu fu *Naniwa*.
Ntô 1583, lu shogun Toyotomi Hideyoshi avissi statu nu mpunenti casteddu, Ōsaka-jō (大坂城) ch’è tutt'ora, puru siddu anchiamenti ricustruiutu, unu dî munumenta sìmmulu dâ citati.

N’àutra famusa attrazzioni è custituiuta dû gigantiscu acquariu Kaiyukan, unu dî cchiù granni dû munnu.

L’abbitanti d'Ōsaka sunnu ritinuti di caràttiri struversu e vivaci, assai amanti dâ cucina e dû bon campari. Lu dialettu ca tuttora pàrranu, abbastanti diversu dû giappunisi standard, è di nun fàcili cumprinzioni.

* Osaka
* Osaka
# Hanshin Tigers

|  |  |
| --- | --- |
|  | Sta pàggina è **òrfana**, zzuè nun àvi lijami a tràsiri.

---

Pi favuri, agghiunci na lijami a sta pàggina e scancella st'abbisu.
Pâ lista cumpleta dî pàggini òrfani, vidi a pàggina dâ catigurìa. |

La **Hanshin Tigers** (阪神タイガース) è a principali squatra di baseball di Osaka.È unu dî club giappunisi cu cchiù tifusi e unu dî cchiù titulati n àmmitu nazziunali.L'àutra squatra di Osaka è la Orix Buffaloes cu cui ci sunnu rivalitati ntra gruppi di tifusi.

## Lijami di fora

|  |  |
| --- | --- |
|  | Nta **Commons** s'attròvanu àutri mmàggini rilativi a **Hanshin Tigers**. |

* Situ ufficiali di Hanshin Tigers

| Sport |
| --- |
| | Sport | Sport di squatra | Sport nnividuali | Palluni | Pallavvolu | Palla a canistru | Pallammanu | Softball | Baseball | Football | Cricket | Ciclismu‎ | Natari | Sport di acqua | Motociclismu | Fòrmula 1 | Atlètica | Arti marziali | Jòcura Olìmpici | |
# Lingua turca

Lu **turcu** è na lingua dâ famigghia dî lingui turchi. E' parrata di circa 125 miliunai di pirsuni ntô munnu, principarmenti n Turchìa, a Cipru dû Nord e ntî tutti li paisi, comu pi esempiu la Girmania, unni esisti na cumunità turca duvuta all'emigrazzioni.

## Storia

U turcu era parratu nta lu mperu Uttumanu usandu na virsioni modificata di l'alfabbetu arabbu. Ntô 1928 Mustafa Kemal Atatürk, ntê so sforzi pammi modernizza a Turchia, rindiu illegali l'alfabbetu arabbu e u rimpiazzau cu na virsioni modificata i l'alfabbetu latinu. Ora u turcu è regularizzatu dall'Organizzazioni linguistica turca

## Classificazioni

U turcu faci parti i nu nsiemi i lingui assai vicini tra issi, chi sunnu u turcu barcanicu e u turcu khorasani. Pparteni o suttagruppu di Lingui Turchi Meridionali, chi ppartenunu o suttagruppu di Lingui Turchi.

## Distribbuzzioni geografica

U turcu è parratu nta Turchìa e di minoranzi i attri 35 paisi. Si parra nta l'Azzirbaiggian, nta Bulgarìa, nta Grecia, ntô Cipru dû Nord, nta Ripùbblica di Macidonia, nta Rumanìa e nta l'Uzbekistan
# Jocu di computer

Si pò chiamari **jocu di computer** quarsiasi jocu ca si usa 'n capu au computer. Li jòcura di computer esistenti sù praticamenti di tutti li tipi, jòcura di palluni, di stratiggìa, di màchini, la carattirìstica ca li distingui di l'àutri è propriu chidda ca chissi jòcura si ùsanu cû computer.
# Olimpiadi Mmirnali XVIII

Li **joca Olimpici Mmirnali dû XVIII** si tìnniru a Nagano, 'n Giappuni tra lu 7 di frivaru e lu 22 di frivaru dû 1998.

## Edizzioni

* Olimpiadi Mmirnali XVII
* Olimpiadi Mmirnali XIX

## Talia puru

* Joca Olimpici
# Brunei

La bannera dû Brunei
Unni s'attrova lu Brunei
Lu **Sultanatu di lu Brunei**, chiù cumunimenti dittu **Brunei Darussalam** o semplicimenti **Brunei**, è na nazzioni ricca di petroliu ca s'attrova nta l'ìsula dû Borneu, ntô Sud-Est Asiàticu. Cu la ccizzioni di la costa (c'affaccia ntô Mari Cinisi dû Sud), cunfina cu la Malesia.

|  |  |
| --- | --- |
| **ASEAN (*Association of SouthEast Asian Nations*)** |  |
| Brunei | Camboggia | Indunesia | Laos | Malesia | Myanmar | Filippini | Singapura | Thailandia | Vietnam |
| **Assirvaturi:** Papua Nova Guinea |
# Regnu dî Dui Sicili

| Regnu di Dui Sicili |
| --- |
|

|  |  |
| --- | --- |
|  |  |

 |
|  |
| Dati amministrativi |
| Nomu cumpletu | Regno delle Due Sicilie |
| Nomu ufficiali | (IT) Regno delle Due Sicilie (LA) Regnum Utriusque Siciliae |
| Lingui ufficiali | talianu, latinu |
| Lingui parrati |  Napulitanu, Sicilianu |
| Innu | Innu 'o Re (Giovanni Paisiello) |
| Capitali | Napuli
Palermu |
| Pulìtica |
| Furma di cuvernu | Assulutìsimu munàrchicu |
| Nàscita | 8 Dicèmmiru 1816 cu Firdinannu I |
| Causa | Unioni du Regnu i Napuli e Regnu di Sicilia 'n seguitu o Cungressu di Vienna |
| Fini | 21 Frivaru 1861 cu Francescu II |
| Causa | Proclamazioni du Regnu d'Italia |
| Tirritoriu e pupulazzioni |

Mappa dû tirritoriu appartinenti ô Regnu dî Dui Sicili (1815) paragunatu cû statu talianu mudernu
**Regnu dî Dui Sicili** è lu nomu ca lu re Firdinandu IV di Burboni detti a lu sò regnu, cumprinnenti la Sicilia, la parti miridiunali di la pinìsula taliana e arcuni ìsuli minuri, doppu ca finìu l'èbbica di Napuliuni e la ristaurazzioni dô 1816.

Apprima dâ rivuluzzioni francisa dô 1789 e dê campagni napuliònichi, la dinastia di li Burbona rignava nta li stissi tirritori, ma chisti eranu spartuti nta lu Regnu di Nàpuli e nta lu Regnu di Sicilia.

N ginirali si ntenni pi **Regnu di li Dui Sicili** tuttu lu piriudu di suvranità burbònica supra li regni di Nàpuli e Sicilia (a pàrtiri dunca dô 1734) pi cuntinuitati ntra li diffirenti entitati statali.

## Vuci currilati

* Regnu di Nàpuli
* Regnu di Sicilia
* Munarchi di Sicilia
* Trattatu di Casalanza

## Lijami di fora

* Innu dû Regnu dî Dui Sicili (MP3) di G. Paisellu
* Situ ufficiali dâ casata Burboni dî Dui Sicili
* Brigantino - lu Purtali dû Sud

Stemma dû Regnu dî Dui Sicili

|  |  |  |
| --- | --- | --- |
|  | Storia dâ Sicilia |  |
| pristoria | èbbica finicia | èbbica greca | èbbica rumana | èbbica vànnala | èbbica gòtica | èbbica bizzantina | èbbica àrabba | èbbica nurmanna | èbbica sveva èbbica angiuina | èbbica aragunisa | èbbica spagnola | èbbica piemuntisa | èbbica burbònica | èbbica cuntimpurània |
# Caristìa

La **caristìa** è na gravi mancanza, na pinuria di gènira di prima nicissitati prudotta di càusi naturali, guerri, ecc. E' quannu la genti mori di fami.
# Für Elise

|  |
| --- |
|  |
| Artìculu dâ seria **Mùsica** |
| **ARTÌCULI E LISTI** |
|
Storia di la mùsica
Tiurìa | Gènira | Strummenta
Dirittura | Òpiri / Album / Gruppi |
| **CATIGURÌI** |
|
Cumpusitura | Mùsica | Gruppi Cantanti |

Cumpusizzioni di Ludwig van Beethoven sulu pi chianuforti, scritta nnô 1808 e, secunnu arcuni tiurìi, didicata a na picciotta di nomu Elisa dâ quali s'avìa nnamuratu. Forsi è la sô cumpusizzioni cchiù canusciuta.